<classify> Mwandishi Wetu-Dar es Salaam Waziri wa Nishati, Dk. Medard Kalemani ameteua Bodi mpya ya Wakurugenziya Shirika la Umeme Tanzania Tanesco yenye wajumbe nane. Dk. Kalemani amefanya uteuzi leo Jumatano Novemba 13, unatokana na RaisJohn Magufuli kumteua Dk. Alexander Kyaruzi kuwa Mwenyekiti wa Bodi kwa kipindikingine cha pili. Rais Magufuli alimteua Dk. Kyaruzi Novemba 9, mwaka huu baada ya kuwaameshika wadhifa huo kuanzia Mei 2016 hadi Mei 2019. Dk. Kalemani amesema wajumbe hao wapya watakaa madarakani kuanziaNovemba 13, mwaka huu hadi Novemba 12, 2022. Amewataja wajumbe hao kuwa ni Balozi Dk. James Nzagi alikuwa Mjumbe waBodi ya Wakurugenzi wa Tanesco iliyomaliza muda wake na Dk. John Kihamba Mhadhiriwa Chuo Kikuu Kishiriki cha Elimu Dar es Saam DUCE. Wengine ni Dk. Lugano Wilson Mkurugenzi wa Maendeleo ya Uhandisi naMkuu wa Teknolojia za Nishati Tirdo, John Kulwa Mkuu wa Idara ya UkaguziChuo Kikuu Kishiriki cha Afya na Sayansi Shirikishi MUHAS na Denis MunumbuMchunguzi Mkuu wa Taasisi ya Kuzuia na Kupambana na Rushwa Takukuru. Wengine ni Dk. Gemma Modu Mkurugenzi Nacte, Mathew Kirama MkurugenziOfisi ya Rais, Menejimenti ya Utumishi wa Umma na Gilay Shamika Mjumbe katikabodi iliyopita. Dk. Kalemani alimpongeza Rais Magufuli kwa kumuamini na kumteua tena Dk.Alexander Kyaruzi kuisimamia Bodi hiyo. Alimtaka Mwenyekiti huyo kulitumikia Shirika kwa Kasi, weledi na nidhamuili kuwahudumia watanzania kwa kuondoa kero ndogo na kuifanya heshima yaWatanzania kwa Tanesco iendelee. Ni matumaini yetu mtakuja na ari mpya, nguvu mpya na kasi mpyakatika kutekeleza azma ya Hapa Kazi Tu ili kulipa nguvu Shirika letu, amesemaDk. Kalemani. Kwa wajumbe wote, aliwataka wachape kazi ili kuhakikisha wadau waTanesco wanafaidi huduma nzuri na kuhakikisha Umeme unawafikia watanzania wote. Kwa upande wake, Mwenyekiti Dk. Kyaruzi amemshukuru Rais Magufuli kwaheshima kubwa kwake kwa kumteua tena kulisimamia shirika hilo. Amesema Tanesco miradi mingi ya kimkakati ukiwamo Mradi wa Kufua Umemewa Maporomoko ya Maji wa Julius Nyerere wa megawati 2,115 na wa Rusumo mkoaniKagera. Amesema miradi hiyo na mingine wataisimamia kikamilifu kwa kuweka mikonoyao humo kwa kufuata miongozo mbalimbali wanayopewa na viongozi wao.  <topic>: KITAIFA 